Plivanje na Olimpijskim igrama 2008 – 400 m mješovito (muškarci)
Takmičenja u disciplini 400 m mješovito za muškarce na Olimpijskim igrama 2008. održana su 9. i 10. augusta. Amerikanac Michael Phelps srušio je svjetski rekord u odbrani zlatne medalje u ovoj disciplini i, što je važnije, osvojio prvu zlatnu medalju na ovim Igrama, sedmu u karijeri i devetu olimpijsku medalju ukupno. Očekivao je da će mu zemljak Ryan Lochte biti veliki izazov, ali Phelps se odvojio od ostalih u prsnoj dionici, a zatim povećao prednost u dionici slobodnim stilom, isplivavši vrijeme 4:03.84, više od sekunde brže od svjetskog rekorda, koji je postavio na američkim kvalifikacijama za Olimpijske igre. Mađar László Cseh na ovim je Igrama došao do svoje prve olimpijske srebrne medalje, postavivši pritom evropski rekord (4:06.16). Lochte je posustao pri kraju utrke, pa se morao zadovoljiti bronzanom medaljom (4:08.09).